wickkiey/tamil-wikipedia-chunked huggingface dataset:
# ஜி. விவேகானந்த்

**ஜி. விவேக் வெங்கடசாமி** (*G. Vivekanand*) என்றும் அழைக்கப்படும் **ஜி. விவேகானந்த்** (*G. Vivekanand*) இந்திய தேசிய காங்கிரசின் இந்திய அரசியல்வாதியும் பதினைந்தாவது மக்களவையின் முன்னாள் நாடாளுமன்ற உறுப்பினரும் ஆவார். இவர் பெத்தப்பள்ளி நாடாளுமன்றத் தொகுதியைப் பிரதிநிதித்துவப்படுத்தினார்.  
9 ஆகஸ்ட் 2019 அன்று இவர் பாரதிய ஜனதா கட்சியில் சேர்ந்தார். நவம்பர் 2023 இல், விவேக் வெங்கடசுவாமி பாஜகவில் இருந்து அதிகாரப்பூர்வமாக விலகினார்.  
இவர் 2017 இல் ஐதராபாத்து துடுப்பாட்ட சங்கத்தின் தலைவராக நியமிக்கப்பட்டார் 2018 ஆம் ஆண்டு பதவியில் இருந்து நீக்கப்பட்டார். இவர் தெங்காணா டி20 போட்டிகளைத் தொடங்கினார். ஆனால் இந்தியத் துடுப்பாட்டக் கட்டுப்பாடு வாரியம் அதை அங்கீகரிக்கப்படவில்லை.
# மோட்குபள்ளி நரசிம்மலு

**மோட்குபள்ளி நரசிம்மலு** (*Motkupalli Narasimhulu*) ஒரு இந்திய அரசியல்வாதியாவார். இவர் தெலங்காணா, நல்கொண்டா மாவட்டத்திலுள்ள துங்கதுர்த்தி தொகுதியில் 2009 இல் சட்டமன்றத் தொகுதியிலிருந்து சட்டமன்ற உறுப்பினராகத் தேர்ந்தெடுக்கப்பட்டார். இவர் ஆந்திரப் பிரதேச சட்டப் பேரவைக்கு 6 முறை தேர்ந்தெடுக்கப்பட்டார். 2018ல் தெலுங்கு தேசம் கட்சியில் இருந்து வெளியேறினார்.
# எர்ரா நாராயணசுவாமி

**எர்ரா நாராயணசுவாமி** (Yerra Narayanaswamy) (30 ஏப்ரல் 1931 - 29 மார்ச் 2023) ஓர் இந்திய அரசியல்வாதி ஆவார். இவர் தெலுங்கு தேசம் கட்சியின் உறுப்பினராக இந்திய நாடாளுமன்றத்தின் மேலவையான மாநிலங்களவையில் ஆந்திரப் பிரதேசத்தை பிரதிநிதித்துவப்படுத்தி நாடாளுமன்ற உறுப்பினராக இருந்தார்.  
நாராயணசுவாமி 29 மார்ச் 2023 அன்று இறந்தார்.
# குண்டு கல்யாணம்

**குண்டு கல்யாணம்** இந்திய நடிகரும் தமிழ்த் திரைப்படத் துறையில் இயக்குநரும் அதிமுக கட்சியின் தீவிர உறுப்பினரும் ஆவார். இவர் 1967 இல் திரைப்படத் துறையில் நுழைந்தார். 1979 இல் இவரது முதல் திரைப்படம் மழலைப் பட்டாளம். இவர் "நாங்க புதுசா", "நல்ல நல்ல பிள்ளைகளை நம்பி" ஆகிய படங்களை இயக்கியவர். மேலும் இவர் நல்ல நல்ல பிள்ளைகளை நம்பி திரைப்படத்திற்காக தேசபக்திப் பாடலை எழுதியதுடன், முன்னாள் குடியரசுத் தலைவர் அப்துல் கலாமின் சிறப்புக் காட்சியும் நடைபெற்றது. இவர் இரசினிகாந்த் நடித்த திரைப்படங்களில் நடித்ததற்காக மிகவும் பிரபலமானவர். பல்வேறு மொழிகளில் 750 இற்கும் மேற்பட்ட படங்களில் நடித்துள்ளார்.
# குண்டு கல்யாணம்

## இளமை

குண்டு கல்யாணத்தின் இயற்பெயர் இலட்சுமி நாராயணன். இவரது தந்தை 'குண்டு' கருப்பையா 1950-1970களில் ஒரு நடிகராக இருந்தார். எம்.ஜி.ஆர் காலத்தில் அதிமுகவின் தீவிர ஆதரவாளராகவும், அக்கட்சியின் உறுப்பினராகவும் இருந்தவர். குண்டு கல்யாணம், தந்தையிடமிருந்து "குண்டு" என்று பெயர் பெற்றவர். ஆறு வயதில் நாடகங்களில் நடிக்க ஆரம்பித்தார். இவர் தனது தந்தை குண்டு கருப்பையாவுடன் பல நாடகங்களிலும் நடித்துள்ளார்.
# குண்டு கல்யாணம்

## திரைப்பட வாழ்க்கை

கே.பாலசந்தரின் மேற்பார்வையில் நடிகை இலட்சுமி இயக்கிய ' மழலைப் பட்டாளம் (1980) திரைப்படத்தில் அறிமுகமானார். தில்லு முல்லு, போக்கிரி ராஜா, சிவப்பு மல்லி, மெல்ல திரண்டது கடவுள், தூங்காதே தம்பி தூங்காதே, காவலன் அவன் கோவலன் போன்ற 750 இற்கும் மேற்பட்ட வெவ்வேறு மொழித் திரைப்படங்களில் நகைச்சுவை வேடங்களில் நடித்துள்ளார்.
# குண்டு கல்யாணம்

## அரசியல் வாழ்க்கை

அ.தி.மு.க., பொதுச் செயலாளராக ஜெயலலிதா இருந்தபோது, அக்கட்சியின் நட்சத்திர பேச்சாளராக இருந்தவர் நடிகர் குண்டுகல்யாணம். தேர்தலின் போது, வேட்பாளர்களுக்காக தீவிரமாக வாக்கு சேகரித்தார். அந்நிலையில் ஜெயலலிதா மறைவின் போது கட்சி பிளவுபட்டது. அப்போது டிடிவி தினகரன் அணியில் இருந்தார். பின்னர் டிடிவி தினகரன் அணியில் இருந்து விலகினார். தற்போது ஓ.பன்னீர்செல்வம் மற்றும் எடப்பாடி பழனிசாமியுடன் இணைந்துள்ளார். அ.தி.மு.க.வில் இணைந்த பிறகு இவருக்கு நட்சத்திரப் பேச்சாளர் பதவி வழங்கப்பட்டது. இதனை அதிமுக அதிகாரப்பூர்வமாக அறிவித்துள்ளது.
# குண்டு கல்யாணம்

## திரைப்படவியல்

*இப்பட்டியல் முழுமையானதன்று; இதை விரிவாக்க நீங்கள் உதவலாம்.*
| 1980 | மழலைப் பட்டாளம் |  |
| --- | --- | --- |
| 1980 | அவன் அவள் அது |  |
| 1981 | தில்லு முல்லு |  |
| 1981 | சிவப்பு மல்லி |  |
| 1981 | பட்டம் பறக்கட்டும் |  |
| 1982 | போக்கிரி ராஜா | மதுக்கடை உரிமையாளர் |
| 1982 | சிம்லா ஸ்பெஷல் |  |
| 1983 | மெல்லப் பேசுங்கள் |  |
| 1983 | ஒரு கை பார்ப்போம் |  |
| 1983 | டௌரி கல்யாணம் | கல்யாணம் |
| 1983 | தங்க மகன் |  |
| 1984 | சீராய் |  |
| 1985 | படிக்காதவன் |  |
| 1986 | மெல்லத் திறந்தது கதவு |  |
| 1988 | காவலன் அவன் கோவலன் |  |
| 1988 | புதிய வானம் |  |
| 1990 | ஜகதலபிரதாபன் |  |
| 1990 | நல்ல காலம் பொறந்தாச்சு |  |
| 1991 | புதிய ராகம் |  |
| 1991 | வணக்கம் வாத்தியாரே |  |
| 1991 | அர்ச்சனா ஐ. ஏ. எஸ். |  |
| 1991 | இதயம் |  |
| 1992 | ரிக்சா மாமா | பயணிகள் |
| 1992 | சோலையம்மா |  |
| 1992 | டிராவிட் அங்கில் |  |
| 1993 | மறவன் |  |
| 1993 | ராஜாதி ராஜ ராஜ குலோத்துங்க ராஜ மார்த்தாண்ட ராஜ கம்பீர காத்தவராய கிருஷ்ண காமராஜன் |  |
| 1995 | முறை மாப்பிள்ளை |  |
| 1996 | வெற்றி விநாயகர் |  |
| 1997 | இரட்சகன் |  |
| 2000 | மனசு |  |
| 2001 | சீறிவரும் காளை |  |
| 2010 | நாங்க புதுசா | இயக்குநராகவும் பணியாற்றினார் |
| 2011 | நல்ல நல்ல பிள்ளைகளை நம்பி |  |
| 2023 | *பாபா கருப்பு ஆடு* | } |  
; தொலைக்காட்சி  
- *நாம் இருவர் நமக்கு இருவர்* (2022; விருந்தினர்)
# எஸ். ஜான் ஜேக்கப்

**எஸ். ஜான் ஜேக்கப்** (*S. John Jacob*, மே 19, 1953 - பிப்ரவரி 13 2018) படுவூரில் பிறந்த இவர் ஒரு இந்திய அரசியல்வாதியாகவும் தமிழ்நாட்டின் சட்டப்பேரவை உறுப்பினராகவும் பணியாற்றினார். இவருக்கு திருமணமாகி இரண்டு குழந்தைகள் உள்ளனர்.  
ஜேக்கப் 2006 ஆம் ஆண்டு கன்னியாகுமரி மாவட்டத்தில் உள்ள கிள்ளியூர் தொகுதியில் தமிழ்நாடு சட்டமன்றத்திற்கு நடைபெற்ற 2006 ஆம் ஆண்டின் தேர்தலில், இந்திய தேசிய காங்கிரஸ் (INC) வேட்பாளராக தேர்ந்தெடுக்கப்பட்டார். இவர் 13 ஆவது தமிழக சட்டப்பேரவையில் 100 சதவீத வருகைப் பதிவு பெற்ற 14 சட்டமன்ற உறுப்ப்பினர்களில் இவரும் ஒருவர் ஆவார்.  
ஜேக்கப், 2011 ஆம் ஆண்டு சட்டமன்றத் தேர்தலில் மீண்டும் இந்திய தேசிய காங்கிரஸ்(INC) வேட்பாளராக கிள்ளியூரில் இருந்து தேர்ந்தெடுக்கப்பட்டார். 2014 ஆம் ஆண்டில் ஜி. கே. வாசன் தமிழ் மாநில காங்கிரசு கட்சிக்குப் புத்துயிரளித்தார். தமிழ் மாநில காங்கிரசு கட்சி மக்கள் நலக் கூட்டணி மற்றும் தேசிய முற்போக்கு திராவிட கழகத்துடன் கூட்டணி அமைத்து, 2016 ஆம் ஆண்டு மாநில சட்டமன்ற தேர்தலில் போட்டியிடத் தமிழ் மாநில காங்கிரசு அறிவித்த 26 வேட்பாளர்களில் ஒருவராக ஜேக்கப்புக்கு கிள்ளியூர் தொகுதி மீண்டும் ஒருமுறை ஒதுக்கப்பட்டது. ஆனால் ஒரு வாரத்துக்குப் பின் டி. குமாரதாஸ் கிள்ளியூர் தொகுதியின் தமிழ் மாநில காங்கிரசு வேட்பாளரென மறுஅறிவிப்பு செய்யப்பட்டது. ஆனால் அத்தேர்தலில் இத்தொகுதியில், இந்திய தேசிய காங்கிரசு வேட்பாளர் எஸ். ராஜேஷ்குமார் வெற்றி பெற்றார்.
# பிரதாப்கர் சட்டமன்றத் தொகுதி

**பிரதாப்கர் சட்டமன்றத் தொகுதி** (*Pratapgarh, Tripura Assembly constituency*) இந்தியாவின் திரிபுரா மாநிலத்தின் 60 சட்டமன்றத் தொகுதிகளில் ஒன்றாகும். இது மேற்கு திரிபுரா மாவட்டத்தில் உள்ளது. இந்த சட்டமன்றத் தொகுதி பட்டியல் சாதியினருக்கு ஒதுக்கப்பட்டுள்ளது. இது மேற்கு திரிபுரா மக்களவைத் தொகுதியின் ஒரு பகுதியாகும்.
# பிரதாப்கர் சட்டமன்றத் தொகுதி

## சட்டமன்ற உறுப்பினர்கள்

| ஆண்டு | சட்டமன்ற உறுப்பினர் | கட்சி |
| --- | --- | --- |
| 1972 | மதுசூதன் தாசு | இந்திய தேசிய காங்கிரசு |
| 1977 | அனில் சர்க்கார் | இந்திய பொதுவுடமைக் கட்சி (மார்க்சிஸ்ட்) |
| 1983 |  |  |
| 1988 |  |  |
| 1993 |  |  |
| 1998 |  |  |
| 2003 |  |  |
| 2008 |  |  |
| 2013 |  |  |
| 2015★ | இராமு தாசு |  |
| 2018 | ரேபதி மோகன் தாசு | பாரதிய ஜனதா கட்சி |
| 2023 | இராமு தாசு | இந்திய பொதுவுடமைக் கட்சி (மார்க்சிஸ்ட்) |
# பிரதாப்கர் சட்டமன்றத் தொகுதி

## மேலும் பார்க்கவும்

- திரிபுரா சட்டப் பேரவையின் தொகுதிகளின் பட்டியல்
- மேற்கு திரிபுரா மாவட்டம்
- பிரதாப்கர்
- திரிபுரா மேற்கு (லோக்சபா தொகுதி)
# சாம்சுல் அக்கு

**சாம்சுல் அக்கு** (*Shamsul Hoque*) இந்தியாவைச் சேர்ந்த ஓர் அரசியல்வாதியாவார். வங்காள அரசியல்வாதியான இவர் மேகாலயா சட்டப் பேரவையில் மகேந்திரகஞ்ச் தொகுதியின் தொடக்கத் தலைவராக இருந்தார்.
# சாம்சுல் அக்கு

## வாழ்க்கை

மேகாலயாவின் கரோ மலைப்பகுதியில் உள்ள மச்சர்சார் கிராமத்தில் ஒரு வங்காள இசுலாமிய குடும்பத்தில் சாம்சுல் அக்கு பிறந்தார். ஒரு சுயேச்சை வேட்பாளராக இருந்த போதிலும், இவர் மாநிலத்தின் முதல் தேர்தலில் இந்திய தேசிய காங்கிரசு கட்சியின் கெளராம் பர்மனை தோற்கடித்தார், இதனால் தென் மேற்கு கரோ இல்சு மாவட்டத்தின் மகேந்திரகஞ்ச் தொகுதியில் ஓர் இடத்தை வென்றார். சாம்சுல் அக்கின் பங்களிப்பில் மகேந்திரகஞ்ச் மின்மயமாக்கல் கோரிக்கையும் இருந்தது. 1974 ஆம் ஆண்டு சூலை மாதம் 14 ஆம் தேதியன்று அன்று, எல்லைப் பாதுகாப்புப் படை மச்சர்சார் மற்றும் அதைச் சுற்றியுள்ள கிராமங்களில் அட்டூழியங்களைச் செய்தது. சாம்சுல் அக்கு தனது உறுப்பினர்களைப் பாதுகாக்க முயன்றார், ஆனால் எல்லைப் பாதுகாப்புப் படையினரால் கடத்திச் செல்லப்பட்டார் மற்றும் அவர்களின் அருகிலுள்ள சோதனைச் சாவடியில் அடைக்கப்பட்டார். உள்ளூர் காவல்துறையினர் அடுத்த நாள் இவரை விடுவித்தனர்.  
1978 மற்றும் 1983 ஆம் ஆண்டுகளில் நடைபெற்ற மேகாலயா சட்டமன்றத் தேர்தல்களிலும் சாம்சுல் அக்கு போட்டியிட்டார். ஆனால் இரண்டு தேர்தல்களிலும் இரண்டாவது இடத்தை மட்டுமே பெற்றார்.
# சஃபியா சுபைர்

**சஃபியா சுபைர்** (*Shafia Zubair*) இந்தியாவைச் சேர்ந்த ஓர் அரசியல்வாதியாவார். இராசத்தான் மாநிலத்தைச் சேர்ந்த இவர் இந்திய தேசிய காங்கிரசு கட்சியில் உறுப்பினராக இருந்தார். 2019 ஆம் ஆண்டு சனவரி மாதம் 31 ஆம் தேதியன்று ராம்கர், அல்வாரில் இருந்து இராசத்தான் மாநிலத்தின் சட்டப் பேரவை உறுப்பினராகத் தேர்ந்தெடுக்கப்பட்டார் 12,221 வாக்குகள் வித்தியாசத்தில் பாரதிய சனதாவின் இவரை நெருங்கிய போட்டியாளரை தோற்கடித்தார். அகில இந்திய காங்கிரசு குழு செயலாளர் சுபைர் கானின் மனைவி ஆவார். சஃபியா சுபைர் முன்பு இந்திய தேசிய காங்கிரசு கட்சியிலிருந்து அல்வாரின் (2010-2015) மாவட்டப் பிரமுகராக இருந்தார்.
# ஆனந்தன் மரப்பல்லி

**ஆனந்தன் மரப்பல்லி** (*Anandan's day gecko*) என்பது *நெமாசுபிசு* பேரினத்தினைச் சார்ந்த சிற்றினம் (*Cnemaspis anandani*-*நெமாசுபிசு ஆனந்தனி*) ஆகும். இது இந்தியாவில் தமிழ்நாட்டில் மட்டுமே காணப்படும் அகணிய உயிரி. இது பகலாடி வகையின. ஆனந்தன் மரப்பல்லி பாறைகளில் வாழ்கின்றது. பூச்சி உண்ணும் மரப்பல்லி சிற்றினமாகும்.
# இலால்சந்து கட்டாரியா

**இலால்சந்து கட்டாரியா** (*Lalchand Kataria*) இந்தியாவைச் சேர்ந்த ஓர் அரசியல்வாதியாவார். 1968 ஆம் ஆண்டு சூன் மாதம் 12 ஆம் தேதியன்று இவர் பிறந்தார். இந்திய தேசிய காங்கிரசு கட்சியைச் சேர்ந்த இவர் 2009 ஆம் ஆண்டு நடைபெற்ற தேர்தலில் இராசத்தானின் செய்ப்பூர் கிராமப்புறத் தொகுதியில் போட்டியிட்டு இந்திய நாடாளுமன்றத்தின் கீழ் சபையான மக்களவைக்கு தேர்ந்தெடுக்கப்பட்டார். மன்மோகன் சிங்கின் இரண்டாவது அமைச்சரவையில் பாதுகாப்புத் துறை அமைச்சராக இருந்தார். பின்னர் 2003 ஆம் ஆண்டில் அமர் தொகுதியில் போட்டியிட்டு இராசத்தான் சட்டமன்ற உறுப்பினராகத் தேர்ந்தெடுக்கப்பட்டார். 2018 ஆம் ஆண்டு முதல் இராசத்தான் அமைச்சரவையில் ஓர் அமைச்சராக இருந்து வருகிறார்
# நெமாசுபிசு ஆண்டர்சோனி

**நெமாசுபிசு ஆண்டர்சோனி** (*Cnemaspis azhagu*) என்பது *நெமாசுபிசு* பேரினத்தினைச் சார்ந்த மரப்பல்லி சிற்றினம் ஆகும். இந்த மரப்பல்லி இந்தியாவில் அந்தமான் தீவுகளில் வாழக்கூடிய அகணிய உயிரி ஆகும்.
# நெமாசுபிசு ஆண்டர்சோனி

## பெயரிடல்

இதனுடைய சிற்றினப் பெயரானது இதன் மாதிரியினை இந்திய அருங்காட்சியகத்திற்கு வழங்கிய ஏ. ஆர். ஆண்டர்சன் நினைவாக இடப்பட்டது.
# நெமாசுபிசு ஆண்டர்சோனி

## விளக்கம்

*நெ. ஆண்டர்சோனி* ஒட்டுமொத்த முதுகுப்புறமும் வெளிர் நிறத்திலிருந்து அடர் பழுப்பு நிறம் வரை மாறுபடும், வயிற்றுப் பகுதி ஒரே மாதிரியான நுரை வெள்ளை நிறத்தில் காணப்படும்.
# வரலாறு என்னை விடுதலை செய்யும்

***வரலாறு என்னை விடுதலை செய்யும்*** (எசுபானியம்: *La historia me absolverá* ) என்பது 16 அக்டோபர் 1953 அன்று பிடல் காஸ்ட்ரோ ஆற்றிய இரண்டு மணி நேர உரையின் தலைப்பாகும். கியூபாவில் உள்ள மான்கடா படை முகாம் மீது பிடல் காஸ்ட்ரோவின் தலைமையில் தாக்குதல் முயற்சி மேற்கொள்ளப்பட்டது. அந்த முயற்சி தோல்வியுற்ற நிலையில், அவர் மீது சுமத்தப்பட்ட குற்றச்சாட்டுகளுக்கு எதிராக நீதிமன்றத்தில் காஸ்ட்ரோ தனது வாதத்தை முன்வைத்தார். பின்னர் சிறையில் அமர்ந்தபடி அவர் தன் உரையை எழுதியபோது தனது வாதத்தை மறுகட்டமைத்தார். அதில் அவர் நீதிமன்றத்தில் சொல்லாத சொற்றொடர்களையும் உண்மைகளையும் சேர்த்து *வரலாறு என்னை விடுதலை செய்யும்*உட்பட்ட ஒஆசகங்களைக் கொண்டு மறுகட்டமைத்தார். உண்மையில், அவர் நீதிமன்றத்தில் பேசிய கடைசி வார்த்தைகள்: "வரலாறு நிச்சயமாக அனைத்தையும் சொல்லும்" என்பதாகும். இந்த உரை சிறையிலிருந்து வெளியே கடத்தப்பட்டது. பின்னர் இந்தப் பேச்சு அவரது 26 யூலை இயக்கத்தின் அறிக்கையாக மாறியது.  
தாக்குதலில் ஈடுபட்டதற்காக 15 ஆண்டுகள் வரை சிறைத்தண்டனை விதிக்கப்பட்டாலும், 1955 இல் புல்ஜென்சியோ பாட்டிஸ்ட்டா வழங்கிய பொது மன்னிப்புக்குப் பிறகு கிளர்ச்சியாளர்கள் அனைவரும் விடுவிக்கப்பட்டனர். மெக்சிகோவுக்கு இடம்பெயர்ந்த அவர் தன் தோழர்களுடன் 1956 திசம்பரில் *கிரான்மா* படகில் கியூபாவுக்கு மீண்டும் திரும்பினார்.  
பிளாசா டெல் வேப்பரில் எல் கியூரிட்டா ஒரு துண்டுப் பிரசுரமாக இந்த உரையை இரகசியமாக அச்சிட்டார். பிளாசா டெல் வேப்பர் 1959 ஆம் ஆண்டு காஸ்ட்ரோ அரசாங்கத்தால் இடிக்கப்பட்டு எல் குரிட்டா என்ற பூங்காவாக ஆக்கப்பட்டது.
# வரலாறு என்னை விடுதலை செய்யும்

## நீதிமன்றத்தில் காஸ்ட்ரோவின் முதல் நேர்நிற்றல்

மொன்காடா தாக்குதலுக்குப் பிறகு கைது செய்யப்பட்ட சுமார் 100 பிரதிவாதிகளில் ஒருவராக, சாண்டியாகோ நீதிமன்றத்தில் 1953 செப்டம்பர் 21 அன்று காஸ்ட்ரோ முதன்முதலில் முன் நிறுத்தபட்டார். இவர்களில், 65 பேர் உண்மையில் இந்த நடவடிக்கையில் பங்கேற்காதவர்களாகவும், முன்னணி அரசியல்வாதிகளாகவும் இருந்தனர். அவர்களில் நாட்டின் கடைசியாக சனநாயக முறையில் தேர்ந்தெடுக்கப்பட்ட ஜனாதிபதி கார்லோஸ் பிரியோவும் இருந்தார். அடிப்படையில் ஒரு வழக்கறிஞரான காஸ்ட்ரோ, மற்ற இரண்டு பிரதிவாதிகளைப் போலவே நீதிமன்றத்தில் சொந்தமாக தன் வாதத்தை முன்வைத்தார். மற்ற அனைவருக்கும் மொத்தம் 24 வழக்கறிஞர்கள் வாதாடினர். காஸ்ட்ரோ தனது வழக்காடலில் பாடிஸ்டா ஆட்சி சட்டவிரோதமானது என்று அவர் கருதியதால் அதற்கு எதிராக கிளர்ச்சி செய்வதற்கான குடிமகனின் உள்ளார்ந்த உரிமை ஆகியவற்றை அடிப்படையாகக் கொண்டார். இந்தத் தாக்குதலுக்கு யார் காரணம் என்று கேட்டதற்கு, "இந்தப் புரட்சியின் அறிவுஜீவி எழுத்தாளர் ஒசே மார்த்தி, நமது சுதந்திரத்தின் வழிகாட்டி" என்று காஸ்ட்ரோ பதிலளித்தார். செப்டம்பர் 22 அன்று நீதிமன்றத்தின் இரண்டாவது அமர்வில் காஸ்ட்ரோவும் கலந்துகொண்டார், ஆனால் மூன்றாம் நாள் (செப்டம்பர் 25) அமர்வில் அவர் இல்லை. ஏனெனில் சிறை அதிகாரிகள் அவர் நோய்வாய்ப்பட்டுள்ளதாக தவறாக நீதிமன்றத்தில் கூறினர். அமெரிக்காவின் அச்சுறுத்தல் இருப்பதாகக் கூறிய காஸ்ட்ரோ தனது உயிருக்கு சிறப்புப் பாதுகாப்புக் கோரி நீதிமன்றத்தில் நீதிபதியிடம் கையால் எழுதப்பட்ட குறிப்பைத் தன் தோழர்கள் வழியாக கொடுத்தார். பின்னர் நீதிமன்றம் முதன்மை விசாரணையைத் தொடர முடிவுசெய்தது, காஸ்ட்ரோவின் கடிதத்தில் உள்ள கோரிக்கைகள் நிறைவேற்றப்பட வேண்டும் என்றும் அவரது தனி வழக்கை பின்னர் ஒரு புதிய விசாரணைக்கு உட்படுத்துமாறு அறிவுறுத்தியது. இவர்களின் தரப்பு வாதம் மிகவும் வெற்றிகரமாக இருந்தது, 31 பேர் மட்டுமே குற்றவாளிகள் என உறுதிசெய்யபட்டது. மேலும் பெரும்பாலானவர்கள் பரிவுடன் நடத்தப்பட்டனர். 65 பொதுமக்களுடன் 19 கிளர்ச்சியாளர்களும் விடுவிக்கப்பட்டனர். ஆயுதம் ஏந்தாமல் தாக்குதலில் ஈடுபட்ட இரு பெண்களுக்கு மட்டும் ஏழு மாதங்கள் சிறைத்தண்டனை விதிக்கப்பட்டது. தாக்குதலில் முக்கிய இடம் வகித்த மற்ற மூவருடன், காஸ்ட்ரோவின் தம்பி ரவுலுக்கும் 13 ஆண்டுகள் சிறைத்தண்டனை விதிக்கப்பட்டது.
# வரலாறு என்னை விடுதலை செய்யும்

## காஸ்ட்ரோவின் உரை

1953 ஆம் ஆண்டு அக்டோபர் 16 ஆம் நாள் காஸ்ட்ரோ வேறொரு நீதிமன்றத்தில் தண்டனைக்காகக் அழைத்துவரப்பட்டார். இங்குதான் அவர் தனது நான்கு மணி நேர உரையை நிகழ்த்தினார். அது ஒரு தற்காப்பு வாதமாக மட்டுமல்லாமல் கியூபாவின் எதிர்காலம் குறித்த கனவுத் திட்டங்களை கோடிட்டுக் காட்டியும் நிகழ்த்தினார். காஸ்ட்ரோவுக்கும் அவரது தம்பிக்கும் 15 ஆண்டுகள் சிறைத்தண்டனை விதிக்கப்பட்டாலும், விசாரணையில் அவரின் உரையானது தீவில் அவரது மதிப்பை உயர்த்தியது.  
காஸ்ட்ரோவின் பிற்கால அறிக்கையில், அவரது 1953 உரையின் அடிப்படையில், அவர் தீவில் செயல்படுத்தப்படுவதைக் காண விரும்பிய "ஐந்து புரட்சிகர சட்டங்கள்" பற்றிய விவரங்களைக் கொடுத்தார்:
1. 1940 கியூப அரசியலமைப்பின் மறுசீரமைப்பு.
1. நில உரிமைகளில் சீர்திருத்தம்.
1. நிறுவனத்தின் லாபத்தில் தொழிலாளர்களுக்கு 30% பங்கு உரிமை.
1. நிறுவன லாபத்தில் 55% பங்கு சர்க்கரை தொழிலாளர்களின் உரிமை.
1. முந்தைய ஆட்சி அதிகாரத்தின் கீழ் மோசடி செய்த குற்றவாளிகளின் சொத்துக்களை பறிமுதல் செய்தல்.
# குர்தி விக்கிப்பீடியா

**குர்தி விக்கிப்பீடியா** (**Kurdish Wikipedia;** (, ) குர்தி மொழியின் இரண்டு வடிவங்களில் (குர்மன்ஜி மற்றும் சொரானி) எழுதப்பட்ட இரண்டு விக்கிப்பீடியா பதிப்புகளைக் குறிக்கிறது  
இதன் அசல் பதிப்பு சனவரி 2004-ல் நிறுவப்பட்டது. நவம்பர் 2023 நிலவரப்படி, குர்மஞ்சி விக்கிப்பீடியாவில் கட்டுரைகளும், சொரானி விக்கிப்பீடியாவில் கட்டுரைகளும் உள்ளன. திமிலி மற்றும் தெற்கு குர்தி மொழிகளுக்கான இரண்டு விக்கிப்பீடியா பதிப்புகளும் உள்ளன, பிந்தியது இன்னும் சோதனை கட்டத்தில் உள்ளது.
# குர்தி விக்கிப்பீடியா

## வரலாறு

குர்தி விக்கிப்பீடியா சனவரி 7, 2004-ல் நிறுவப்பட்டது. ஒரே நேரத்தில் குர்மஞ்சி மற்றும் சொரானியில் கட்டுரைகளைக் கொண்டிருக்கும் வகையில் இந்த விக்கிப்பீடியா வடிவமைக்கப்பட்டுள்ளது. ஆகத்து 12, 2009-ல், குர்தி விக்கிப்பீடியா தொழில்நுட்ப மற்றும் மொழியியல் சிக்கல்களால் இரண்டு பதிப்புகளாகப் பிரிக்கப்பட்டது. பழைய பதிப்பு (கு.) குர்மஞ்சி குர்தி விக்கிப்பீடியாவாகவும், சொரானி குர்தி விக்கிப்பீடியாவுக்காகவும் உருவாக்கப்பட்ட புதிய பதிப்பு (ckb.) ஆகவும் இருந்தது.
# குர்தி விக்கிப்பீடியா

## மேலும் பார்க்கவும்

- குர்மஞ்சி குர்திஷ் விக்கிபீடியா
- சொரானி குர்திஷ் விக்கிபீடியா
- திமிலி விக்கிபீடியா
# கனிமங்கலம் சாஸ்தா கோயில்

**கனிமங்கலம் சாஸ்தா கோயில்** இந்தியாவின் கேரளாவின் திருச்சூர் நகரத்தில் கனிமங்கலத்தில் உள்ள இந்துக் கோயிலாகும். இக்கோயிலின் மூலவர் அய்யப்பன் ஆவார். இது புகழ்பெற்ற திருச்சூர் பூர விழாவில் கலந்துகொள்கின்ற முக்கியமான கோயிலாகும். வடக்குநாதன் கோயிலில் நுழையும் முதல் பூரம் கனிமங்கலம் சாஸ்தா ஆகும். திருச்சூர் பூரத்தில் கலந்துகொள்கின்ற அனைத்து அம்மன்களையும் காப்பவராக கனிமங்கலம் சாஸ்தா கருதப்படுகிறார்.
# லாலூர் பகவதி கோயில்

**லாலூர் பகவதி கோயில்** இந்தியாவின் கேரளாவின் திருச்சூர் நகரத்தில் லாலூரில் அமைந்துள்ள ஒரு இந்துக் கோயிலாகும். இக்கோயிலானது கொச்சி தேவசம் போர்டு கட்டுப்பாட்டில் உள்ளது. இக்கோயிலில் ஆண்டுதோறும் திருச்சூர் பூரம் விழா சிறப்பாகக் கொண்டாடப்படுகிறது. பரசுராமரால் கண்டுபிடிக்கப்பட்ட கேரளாவில் உள்ள 108 துர்க்கை கோயில்களில் இக்கோயிலும் ஒன்றாகும்.
# அகோகோதே-25

**அகோகோதே-25 (WASP - 25)** என்பது கடற்பாம்பு விண்மீன் குழுவில் உள்ள ஒரு மஞ்சள் முதன்மை வரிசை விண்மீனாகும்.
# அகோகோதே-25

## விண்மீன் பான்மைகள்

அகோகோதே - 25 என்பது சூரிய அளவில் 85% பொன்ம(உலோக) உட்கூறுள்ள ஒரு இளம் விண்மீன். இது முதன்மை வரிசைக்குள் நுழைந்துள்ளது.
# அகோகோதே-25

## கோள் அமைப்பு

சூடான வியாழன்ஙைக் கோளான அகோகோதே - 25b எனும் புறக்கோள் 2010 ஆம் ஆண்டில் WASP -25 விண்மீனைச் சுற்றி வருவது கண்டறியப்பட்டது. . கோளின் சமனிலை வெப்பநிலை 1212 கெ. ஆகும். 2011 ஆம் ஆண்டில் உரோசிட்டர் - மெக்ளாலின் விளைவு அடிப்படையிலான ஆய்வில் , கோளின் வட்டணை தாய் விண்மீனின் சுழற்சி அச்சுக்கு மிதமான 14.66.7 பாகைக்குச் சமமான தளப்பிறழ்வைக் கொண்டிருப்பதைக் கண்டறிந்தது. 2018 ஆண்டில் ஒரு வாழ்விட ஆய்வு புறக்கோள் அகோகோதே - 25b, தாய் விண்மீனின்ன் வாழக்கூடிய மண்டலத்தில் கோள் வட்டணைகளின் நிலைப்பைப் பேரளவில் மாற்றாது என்று கண்டறியப்பட்டது.
# விக்கிப்பீடியா:விக்கித்திட்டம் தாவரங்கள்

தாவரவியல் கட்டுரைகளை, பன்னாட்டு தரவுகளினால் விக்கியாக்கம் செய்வதே, இத்திட்டத்தின் முதன்மை நோக்கமாகும். எனவே, பன்னாட்டு தாவரவியலாளர் பெரும்பான்மையாக ஏற்றுக்கொண்ட தாவரவியல் தரவுகளை, கட்டற்ற உரிமத்தில் தரும் அமைப்புகளின் செயற்பாடுகளை, நாம் அறிதல் தேவையாகிறது. அப்பொழுதே, தமிழரின் தனித்துவம் மிக்க சித்த மருத்துவத் தாவரங்களின் தனித்துவத்தை, நாம் அறிவியல் ஆய்வுகளினால் தெளிவாக புரிந்து கொள்ள இயலும். நம் சித்த மருத்துவ நுட்பங்களை வளர்ப்பதற்கான வழிமுறைகளும் தோன்றும். நம்பிக்கை அடிப்படையில் அல்லாமல், தெளிவான புரிதலை பொதுமக்களிடம் உருவாக்கினால் தான், தாவரவளம் எந்நாட்டிலும் பெருகம்; நிலைக்கும். ஏற்கனவே உள்ள தாவரவியல் கட்டுரைகளின், நிறைகுறைகளை அறிந்து கொண்டால் தான், புதிய கட்டுரைகளைச் சிறப்பாக உருவாக்க வழிவகைகள் தோன்றும். எனவே, எங்களை அணுகி, உங்கள் ஈடுபாட்டினையும், எண்ணங்களையும் தருக.
# விக்கிப்பீடியா:விக்கித்திட்டம் தாவரங்கள்

### தாவரவியல் பெயரிடல் முறைமை

ஒரு தாவரத்தின் பொதுப்பெயரானது, இடத்திற்கு இடம், ஊருக்கு ஊர், நாட்டுக்கு நாடு வேறுபடுகிறது. எனவே, அறிவியல் கண்டுபிடிப்புகளை பகிரும் போது, குழப்பங்களைத் தவிரக்க, ஏறத்தாழ 300 ஆண்டுகளாக பன்னாட்டு தாவரவியலாளர்கள் தாவரவியல் பெயரிடல் முறைமைகளை வளர்த்தும், பின்பற்றியும் வருகின்றனர். எனவே, பன்னாட்டினரும் ஏற்றுக்கொண்டு அறிவித்த, தாவரவியல் பெயர்களுக்கு முன்னுரிமை கொடுத்து, அவற்றின் தமிழ் பெயர்களையும் அறிந்து கொள்ளுதல் வேண்டும். அப்பொழுது ஏற்படும் பொருள் மயக்கத்தைத் தவிரக்கவும், அயல்நாட்டுத் தாவரங்களுக்கு பொருத்தமான தமிழ் பெயர்கள் இல்லாநிலை ஏற்படுமாயின், /பெயரிடல் வழிமுறை பக்கத்தினைக் காணவும். இப்பக்கத்தில் ஏற்கனவே உள்ள நடைமுறைகளையும், ஏற்படும் புதிய தேவைகளும், தொடர்புடைய நுட்பங்களும் ஒருங்கிணைக்கப் படுகின்றன.
# விக்கிப்பீடியா:விக்கித்திட்டம் தாவரங்கள்

### கட்டுரைகளை மேம்படுத்துதல்

1. பலவாறு பன்னாட்டு தரமின்றி தரப்பட்டுள்ளன. <small>எ-கா: லின்னேயஸ், லி, L, கார்ல் லின்னேயஸ் காரோல் லின்னேயசு</small>
1. அவற்றினை பன்னாட்டு சீர்தர பெயரோடு இணைத்தல். <small>(எ-கா: பன்னாட்டு சீர்தரமுள்ள சுருக்கப்பெயர்)</small>
1. தாவரவியல் தகவற்பெட்டி இல்லாதவற்றிற்கு அப்பெட்டி, சான்றுகள் ஆகியவற்றால் விரிவாக்குதல். <small><small>(எடுத்துக்காட்டு)</small> (உதவி: *Raphia farinifera*)</small>
1. தகவற்பெட்டிக்கான துணை வார்ப்புருக்களையும் பிற மொழிகளில் இருந்து இறக்குமதி செய்ய வேண்டும்.
1. <small>எடுத்துக்காட்டு: *Raphia farinifera*
# விக்கிப்பீடியா:விக்கித்திட்டம் தாவரங்கள்

### புதிய கட்டுரைகளை உருவாக்குதல்

1. புதிய கட்டுரைகளை, **மேற்கூறிய சீர்மைகளோடு**, உருவாக்குதல்
1. :en:w:Category:Articles with 'species' microformats என்பதன் ஆங்கிலக் குறுங்கட்டுரைகளை, தமிழில் உருவாக்குதல்.
1. *விக்கியினங்கள்* திட்டத்தின் தாவரவியலாளர்களைப் படங்களோடு தமிழில் உருவாக்குதல்.
1. தாவரக் கட்டுரைகளுக்குத் தொடர்புடைய, கட்டுரைப்பட்டியலை உருவாக்குதல். காண்க: <big>/தேவைப்படும் கட்டுரைகள்</big>
1. புதிய சிற்றினமொன்றினை உருவாக்கத் தேவையான அடிப்படை வடிவம் <big> /தேவைப்படும் கட்டுரைகள்/தொடக்க வடிவம்/இனம் </big>
1. பன்னாட்டுத் தாவரவியல் அமைப்புகளின் கட்டுரைகளை உருவாக்குதல். <small>எடுத்துக்காட்டு: பனை இல்லம், கியூ தோட்டம்</small>
1. படங்கள் கட்டற்ற முறையில் பல பன்னாட்டுத் தாவரவியல் தளங்களில் இருக்கின்றன. <small>(காண்க: இணையப்பக்கம்.</small> )
1. பொதுவகத்தில் படங்கள் இல்லையென உறுதிசெய்த பிறகு, பொதுவகத்தில் ஏற்றுதல். <small>(எடுத்துக்காட்டு: c:Category:Borassus heineanus என்ற பகுப்பும், படங்களும் இணைக்கப்பட்டன)</small>
1. பின், இணைப்பினை விக்கித்தரவுத் திட்டத்திலும்<small> (இணைக்கப்பட்டன)</small>, தமிழ் விக்கியிலும் இணைத்தல். <small> (இணைக்கப்பட்டன)</small>
# விக்கிப்பீடியா:விக்கித்திட்டம் தாவரங்கள்

## இலக்குகள்

1. முதற்கட்டமாக பூக்கும் தாவரத் தொகுதிமரபு குழும முறைமை 4 இக்கட்டுரையை முழுமையாக வளர்த்தெடுத்தல். பின்பு, இதனை அடிப்படையாகக் கொண்டு, புதிய நுட்பங்கள், புதிய கட்டுரைகள், இதற்குமுன் அமைந்த கட்டுரைகளை இற்றைப்படுத்தவும் செய்தல் வேண்டும்.
1. :en:Template:Angiosperm orders
1. :en:Template:Angiosperm families
1. பேச்சு:பூக்கும் தாவரத் தொகுதிமரபு குழும முறைமை 4
1. மல்லிகை இனங்களின் பட்டியலின் கட்டுரைகள் வெள்ளோட்டமாக உருவாகவுள்ளன.
1. தற்போதுள்ள தாவரவியல் கட்டுரைகளிலுள்ள தாவரவியலாளர் பெயர்சுருக்கப் பயன்பாட்டில் சீர்மை இல்லை.
1. ஒரு தாவரவியலாளர் பெயரை, பன்னாட்டு சீர்தர பெயரோடு இணைத்தல். <small>(எ-கா: பன்னாட்டு சீர்தரமுள்ள சுருக்கப்பெயர்)</small> இதுபோல, அனைத்து தாவரவியலாளர் பெயர்களை, தொடர்புடைய அனைத்து கட்டுரைகளிலும் இணைக்க வேண்டும்.
1. விக்கித்தரவு அடிப்படையில் தகவற்பெட்டியை எளிமையாக பயன்படுத்த உதவி கோரப்பட்டுள்ளது. காண்க: d:Wikidata_talk:WikiProject_Taxonomy#Guidance_needed_for_Tamil_Wikipedia
1. மூலிகைப் பட்டியல் (தமிழ்நாடு) பெயர்களுக்கு தமிழ்ப் பெயர்களைத் தருக. இதன் குடும்பங்களுக்கு அடிப்படைக் கட்டுரைகளை உருவாக்கல். :
1. [[மலைச்சுத்தி#வகைப்பாட்டியல் இதுபோல உருவாக்குதல், பன்னாட்டு தரவுகளோடு ஒப்பிடுதலுக்கு மிகவும் உதவியாக இருக்கும்.
# விக்கிப்பீடியா:விக்கித்திட்டம் தாவரங்கள்

## நுட்பம்

உருவாக்கும் எளிய முறை|]]  
1. தமிழ் விக்கிப்பீடியாவிலுள்ள தாவரவியல் கட்டுரைகளின் தலைப்புகளை, petscan வழியே எடுக்கலாம். பகுப்பு, துணைப்பகுப்பு, துணைப்பகுப்பின் உட்பகுப்பு என மூன்று கட்டகத்தினுள்ளும் சென்று தாவரப்பெயர்களை இந்த இணைப்பு தரும். இவற்றை அணித்தரவு கோப்பாக தரவிறக்கிக் கொள்ளுதல் நன்று.
1. பன்னாட்டுத் தாவரப் பெயர்கள் குறிப்பேடு <small>(IPNI)</small> தளத்தில், தாவரயினத்தின் முக்கிய தரவுகளை, முதலில் அணித்தரவுக் கோப்பாக பதிவிறக்கம் செய்தல் நன்று. எ-கா. *Jasminum officinale*
1. உலக தாவரவள இணைநிலை <small>(World Flora Online = WFO)</small> என்ற பன்னாட்டு திட்டத்தில், 200-க்கும் மேற்பட்ட நாடுகள் பகிர்ந்த கட்டற்றதரவுகளைப் பதிவிறக்கி, தரவு அறிவியல் கருவிகளால் ஆய்தல்.
1. விக்கிநூல்கள் திட்டப்பகுதியில், பைத்தான்3 நுட்பத்தில் தமிழ்சொற்களைக் கொண்டு(as variable) எளிய நிரலாக்கங்களை உருவாக்குதல். இதனால் யாவரும் புரிந்து கொண்டு விரைந்து செயற்படசெய்தல்.
1. இத்தளத்தின் API விரைவில் பொதுமக்களின் பயன்பாட்டிற்கு வெளிவர உள்ளதால் அதனை தொடர்ந்து கவனித்தல்.
1. விக்கித்தரவு அடிப்படையில் தகவற்பெட்டியை உருவாக்குதல் எ-கா. கழுதைப்பிட்டி, மூலிகை
1. d:Wikidata:WikiProject Taxonomy என்பதில், எளிமையாக ஒரே ஒரு விக்கித்தரவு வார்ப்புரு(
# விக்கிப்பீடியா:விக்கித்திட்டம் தாவரங்கள்

## நுட்பம்

### துணை நுட்பங்கள்

1. தமிழ்பேசு இணையதளத்தின் இணையக்கருவி
1. அணித்தரவுக்கோப்பு நுட்பங்களுக்காக விரிதாள் வசதிகள்.
1. இணையத் தரவுகளைப் பிரித்தெடுக்க அழகு வடிச்சாறு நுட்பம்.
1. வகைப்பாட்டியலுக்கு உலகத் தாவரங்கள் இணைநிலை <small>(Plants of the World Online = POWO)</small> கருவியைப் பயன்படுத்துதல்.
1. மேலும், ஒவ்வொரு தாவரயினத்தின் வாழிட, ஒத்தப்பெயர்களை எடுக்க, பியூட்டிபுல் சூப் பயன்படுத்தி எடுக்கலாம்.
1. உலக தாவரவள இணைநிலை தளத்தின் அணித்தரவுக்கோப்பு ஏறத்தாழ 1000 மெகாபைட்டு இருக்கிறது. ஏறத்தாழ 15 இலட்சம் வரிகள் உள்ளன. ஒரு தாவரத்திற்கு ஒரு வரி எனலாம். அத்தரவினை சிப்லிட்டு (<code>*split*</code> = :en:split (Unix)) கொண்டு பிரித்தல்.
1. பைன்டு (<code>*find*</code>, :en:find (Unix)) ஒரு கோப்புரைக்குள் பல கோப்புகள் உள்ள போது. எடுத்துக்காட்டாக 100 கோப்புகள் உள்ளன. அவற்றில் இருந்து குறிப்பிட்ட பொதுவான பெயரினைக் கோப்புகளை மட்டும் (எ-கா. *-2powo-placesClean.txt) பிரித்தெடுக்க <code>*$ find . -name \*.xls -exec cp {} newDir \;*</code> என்ற கட்டளையை பயன்படுத்தலாம்.
1. உலக தாவரவள இணைநிலை இணையத்தின் அணித்தரவுக்கோப்பில் இருந்து, வேண்டிய தாவரயினத்தின் தரவுவரியைப் பிரித்தெடுக்கும் பைத்தான்3 நிரலாக்கம்.
# விக்கிப்பீடியா:விக்கித்திட்டம் தாவரங்கள்

## நுட்பம்

### நுட்பத் தேவைகள்

1. நிலவியல் வரைப்படங்களில் குறிப்பிட்ட நாடுகளைக் காட்ட நுட்பம் தேவை. எடுத்துக்காட்டு, காட்டு மல்லியின் பல ஆப்பிரிக்க நாடுகளைக் (தாயகங்கள்) காட்ட இயலுமா? அங்குள்ள படம், கட்டற்ற உரிமத்தில் உள்ளதால், எளிமையாகப் பதிவிறக்கம் செய்ய பொதுவகத்தின் நுட்பத்தினை அறிக.
1. *விக்கியினங்கள்* திட்டத்தில் என்ற வார்ப்புருவை இட்டாலே, விக்கித்தரவில் இருந்து உரிய படத்தினை காட்டும் இலுவா(Lua) நுட்பத்தினை அமைத்துள்ளனர். எ-கா wikispecies:Aaron Aaronsohn = ஆரோன் ஆரோன்சோன் (w:Aaron Aaronsohn)
1. மேற்கோள் வார்ப்புருக்களை இணைக்கும் போது, ஏறத்தாழ 80 வார்ப்புருக்களே இணைக்க இயலும். ஆனால் ஒரு தாவரக்குடும்பத்தில் அதற்கும் மேற்பட்ட இனங்கள் இருக்க வாய்ப்புண்டு. உரிய மேற்கோள் இணைப்புகளைக் கட்டுரைகள் உருவாக்கத்தின் போதே கொடுத்தால், பின்னாளில் கட்டுரை உருவாக்கத்திற்கு உதவியாக இருக்கும். எ-கா எண்பதிற்க்கும் மேற்பட்ட மேற்கோள்களைத் தரும் போது ஏற்பட்ட இடரும், தானியக்கப் பகுப்பும்..
# விக்கிப்பீடியா:விக்கித்திட்டம் தாவரங்கள்

## பங்களிப்பாளர்

1. --<font>**த<font color = "red">♥</font>உழவன்**</font><sup><big><font> **(உரை)** </font></big></sup> 03:01, 8 நவம்பர் 2023 (UTC)
1. --நேயக்கோ (பேச்சு) 04:28, 13 நவம்பர் 2023 (UTC)
1. --NithyaSathiyaraj (பேச்சு) 13:06, 13 நவம்பர் 2023 (UTC)
1. --KarunyaRanjith (பேச்சு) 07:43, 18 நவம்பர் 2023 (UTC)
1. --Mythily Balakrishnan (பேச்சு) 07:54, 18 நவம்பர் 2023 (UTC)
1. --கு. அருளரசன் (பேச்சு) 12:20, 18 நவம்பர் 2023 (UTC)
1. --TVA ARUN (பேச்சு) 09:29, 1 திசம்பர் 2023 (UTC)
1. --Rabiyathul (பேச்சு) 09:57, 7 திசம்பர் 2023 (UTC)
# விக்கிப்பீடியா:விக்கித்திட்டம் தாவரங்கள்

## தொடர்புடையன

- விக்கிப்பீடியா:கட்டுரைகள் இயற்றுதலுக்கான வழிமுறைகள்
- விக்கிப்பீடியா:விக்கித்திட்டம் உயிரியல்
- விக்கிப்பீடியா பேச்சு:குறுங்கட்டுரை
- விக்கிப்பீடியா:துரித நீக்கல் தகுதிகள்
# எம். வி. இராச்சசேகரன்

**எம்.வி. இராச்சசேகரன்** (*M. V. Rajasekharan*) இந்தியாவைச் சேர்ந்த ஓர் அரசியல்வாதியாவார். 1928 ஆம் ஆண்டு செப்டம்பர் மாதம் 12 ஆம் தேதியன்று இவர் பிறந்தார். இந்திய தேசிய காங்கிரசு கட்சியில் உறுப்பினராகச் செயல்பட்டார். கர்நாடக அரசின் மேலவையில் கர்நாடகா சட்ட மேலவை உறுப்பினராக இருந்தார். இந்திய அரசின் திட்டமிடல் துறை அமைச்சராகவும் இருந்தார். 2020 ஆம் ஆண்டு ஏப்ரல் மாதம் 13 ஆம் தேதியன்று காலமானார்.
# தேவிநேனி நேரு

**தேவிநேனி நேரு** (*Devineni Nehru*) (பிறப்பு **தேவிநேனி ராஜசேகர்** ; 22 ஜூன் 1954 - 17 ஏப்ரல் 2017) இந்தியாவின் ஆந்திரப் பிரதேசத்தின் கிருஷ்ணா மாவட்டத்திலுள்ள காங்கிபாடு சட்டமன்றத் தொகுதியைப் பிரதிநிதித்துவப்படுத்திய சட்டமன்ற உறுப்பினராவார்.
# தேவிநேனி நேரு

## வாழ்க்கை

நேரு, 1954 ஜூன் 22 அன்று விசயவாடாவில் பிறந்தார். விஜயவாடாவில் உள்ள ஒரு கல்லூரியில் இளங்கலை பட்டம் பெற்றார். இவர் இல்ட்சுமி என்பவரை மணந்தார். இவர்களுக்கு கிராந்தி என்ற மகளும், தேவிநேனி அவினாசு என்ற மகனும் உள்ளனர்.
# தேவிநேனி நேரு

## தொழில்

மறைந்த முதல்வர் என். டி. ராமராவின் தெலுங்கு தேசம் கட்சியின் அமைச்சரவையில் ராஜசேகர் (1994-96) அமைச்சராகப் பணியாற்றினார். ராஜசேகர் காங்கிபாடு சட்டமன்றத் தொகுதியில் இருந்து ஐந்து முறை (1983, 1985, 1989, 1994 மற்றும் 2004) எம்எல்ஏவாக வெற்றி பெற்றார். 2004இந்திய தேசிய காங்கிரசு கட்சியிலிருந்து வெற்றி பெற்றார். 2009 தேர்தலில் 190 வாக்குகள் வித்தியாசத்தில் தோல்வியடைந்தார். 2009 தேர்தலில் 190 வாக்குகள் வித்தியாசத்தில் தோல்வியடைந்தார். ஆந்திர மாநிலப் பிரிவினைக்குப் பிறகு நடந்த 2014 தேர்தலிலும் தோற்றார். பின்னர் மீண்டும் தெலுங்கு தேசம் கட்சியில் இணைந்தார்.  
இவர் 17 ஏப்ரல் 2017 அன்று ஐதராபாத்தில் உள்ள அவரது வீட்டில் மாரடைப்பால் இறந்தார்.
# சலம் (நடிகர்)

**சலம்** (இயற்பெயர்:**சிம்காசலம் கொரடா** ) (18 மே 1929 – 4 மே 1989) இந்திய திரைப்பட நடிகரும் தயாரிப்பாளரும் ஆவார். முதன்மையாக தெலுங்குத் திரைப்படங்களிலும், தெலுங்கு நாடகங்களிலும் இவரது படைப்புகளுக்குப் பெயர் பெற்றவர். 1971 இல் இவர் 19 வது தேசிய திரைப்பட விருது வென்ற *மட்டிலோ மாணிக்யம்* என்ற தெலுங்குத் திரைப்படத்தைத் தயாரித்து நடித்திருந்தார். 30 ஆண்டுகால திரையுலக வாழ்க்கையில், சலம் ஏறத்தாழ 150 படங்களில் பல்வேறு வேடங்களில் நடித்துள்ளார்.
# சலம் (நடிகர்)

## தனிப்பட்ட வாழ்க்கை

இரமணகுமாரியை மணந்த சலம், தனது பெயரை இரமணா சலம் என மாற்றிக்கொண்டார். இவர்களுக்கு 3 குழந்தைகள் உள்ளனர். இரமண குமாரி 1964இல் தீ விபத்தில் இறந்தார். சலம் பின்னர் 1972 இல் *தண்டுருலு கொடுகுலு என்ற* தனது முதல் படத்தில் அவருடன் நடித்த ஊர்வசி சாரதாவை மணந்தார். பின்னர் இவர்கள் 1984 இல் விவாகரத்து செய்தனர்
# சலம் (நடிகர்)

## இறப்பு

1989 மே 4 அன்று சலம் இறந்தார். மதுவுக்கு அடிமையானதால், இறுதி நாட்களில் மன உளைச்சலுக்கு ஆளானார்.
# சலம் (நடிகர்)

## இறப்பு

### தயாரிப்பாளர்

- *சம்பராலா ராம்பாபு* (1970)
- *மட்டிலோ மாணிக்யம்* (1971)
- *பெல்லி சேசி சூப்பிஸ்டாம்* (1983)
# சலம் (நடிகர்)

## விருதுகள்

; தேசிய திரைப்பட விருதுகள்  
தெலுங்கில் சிறந்த திரைப்படம் (தயாரிப்பாளர்) *மட்டிலோ மாணிக்யம்*
# சித்தப்பா காம்ப்ளி

**சித்தப்பா தொட்டப்பா காம்ப்ளி** (*Siddappa Totappa Kambli*) இந்தியாவைச் சேர்ந்த ஓர் அரசியல்வாதியாவார்.''' 1882-1956 ஆம் ஆண்டுகள் காலத்தில் இவர் வாழ்ந்தார். நவீன கர்நாடகாவின் ஊப்ளி நகரத்தைச் சேர்ந்த ஓர் அரசியல்வாதியாக அறியப்படுகிறார்.
# சித்தப்பா காம்ப்ளி

## வாழ்க்கைக் குறிப்பு

பிரித்தானிய காலனித்துவ காலத்தில், காம்ப்ளி பம்பாய் சட்ட சபையின் உறுப்பினராக இருந்தார், அங்கு இவர் அதன் துணைத் தலைவராக தேர்ந்தெடுக்கப்பட்டார். இரட்டை ஆட்சி முறையின் கீழ், இவர் 1930 ஆம் ஆண்டு முதல் 1934 ஆம் ஆண்டு வரை விவசாய அமைச்சராகவும், 1932 ஆம் ஆண்டு முதல் 1937 ஆம் ஆண்டு வரை கல்வி அமைச்சராகவும் பணியாற்றினார்  
1937 மாகாணத் தேர்தலுக்குப் பிறகு, தொழிலதிபர் தஞ்சிசா கூப்பரின் கீழ் ஓர் அரசாங்கம் அமைக்கப்பட்டது, அங்கு காம்ப்ளி கல்வி, கலால் மற்றும் விவசாய அமைச்சராக நியமிக்கப்பட்டார். கல்வி அமைச்சராக இருந்த காம்ப்ளி, தார்வாட்டில் கர்நாடக பல்கலைக்கழகத்தை நிறுவுவதற்கு பொறுப்பேற்றார்.  
இந்தியா சுதந்திரம் அடைந்த பிறகு, காம்ப்ளி கிசான் மசுதூர் பிரச்சா கட்சியில் சேர்ந்தார். கர்நாடகாவை ஒன்றிணைப்பதில் இவருக்கும் பங்கு உண்டு. சித்தப்பா காம்ப்ளி 1956 ஆம் ஆண்டில் இறந்தார்.
# அகோகோதே - 26

**அகோகோதே-26 (WASP-26)** என்பது திமிங்கில விண்மீன் குழுவில் உள்ள ஒரு மஞ்சள் முதன்மை வரிசை விண்மீனாகும் .
# அகோகோதே - 26

## விண்மீன் பான்மைகள்

அகோகோதே - 26 என்பது முதன்மை வரிசை விட்டு வெளியேறுவதற்கு அணுக்கமான ஒரு பழைய விண்மீனாகும் , மேலும் இது ஒரு பரந்த இரும விண்மீனின் ஒரு பகுதியாகும் - 26 ஆனது F7 வகை முதன்மை வரிசை விண்மீனுக்கு அருகில் உள்ள சராசரி புறஊதா ஒளிப் பாயத்துடன் அடிக்கடி வெடிப்பதால் கூடுதலாக அளவு புற ஊதா ஒளியை உமிழ்கிறது.
# அகோகோதே - 26

## கோள் அமைப்பு

" சூடான வியாழன் " வகை கோளான அகோகோதே-26பி, 2010 இல் WASP-26 விண்மீனைச் சுற்றிவருவது கண்டுபிடிக்கப்பட்டது உரோசியர் மெக்ளாலின் விளைவைப் பயன்படுத்தி 2011 ஆம் ஆண்டு மேற்கொள்ளப்பட்ட ஆய்வில், அதிக விண்மீன் இரைச்சல் காரணமாக, தாய் விண்மீனின்ன் நிலநடுவரைத் தளத்திற்கான கோள்களின் வட்டணையின் சாய்வைக் கண்டறிய முடியவில்லை, ஆனால் தொடக்கக் கட்டுப்பாடு -34 ° என 2012 ஆம் ஆண்டில் வெளியிடப்பட்டது.
# துளிபல்லா வீரையா சௌத்ரி

**துளிபல்லா வீரையா சௌத்ரி** ( *Dhulipalla Veeraiah Chowdary* ) தெலுங்கு தேசம் கட்சியைச் சேர்ந்த இந்திய அரசியல்வாதியும், ஆந்திரப் பிரதேச சட்டப் பேரவையின் முன்னாள் உறுப்பினரும் ஆவார். என். டி. ராமராவ் ஆட்சிக் காலத்தில் ஆந்திரப் பிரதேச அரசில் வருவாய்த் துறை அமைச்சராக இருந்தார்.  
இவர் 1983 முதல் 1994 வரை பொன்னூர் சட்டமன்றத் தொகுதியின் சட்டமன்ற உறுப்பினராக பணியாற்றினார் சங்கம் பால் பண்ணை உற்பத்தியாளர் நிறுவனத்தின் வளர்ச்சி மற்றும் வெற்றியில் இவர் முக்கியப் பங்கு வகித்துள்ளார்.  
குறிப்பாக ஆந்திராவின் குண்டூர் மாவட்டத்திலுள்ள கிராமப்புற பால் உற்பத்தி செய்யும் விவசாயிகளின் வாழ்க்கையை மேம்படுத்த இவர் பாடுபட்டார். பால் உற்பத்தியாளர்களுடனான தொடர்புக்காக இவர் பிரபலமாக **பால வீரையா** என அறியப்பட்டவர். பால் பண்ணைத் தொழிலுக்கு இவர் ஆற்றிய பங்களிப்பை அங்கீகரித்து, ஐதராபாத்தில் உள்ள ஆந்திரப் பிரதேச பால் வளர்ச்சிக் கூட்டுறவு கூட்டமைப்பின் தலைவர் பொறுப்பு இவருக்கு வழங்கப்பட்டது.
# மெராச்சூதீன் படேல்

**மெராச்சூதீன் படேல்** (Merajuddin Patel) இந்தியாவைச் சேர்ந்த ஓர் அரசியல்வாதியாவார். கர்நாடக மாநிலத்தைச் சேர்ந்த இவர் . உம்னாபாத்து சட்டமன்றத் தொகுதியில் (1994 மற்றும் 2004) இரண்டு முறை சட்டமன்ற உறுப்பினராக இருந்தார். இயே.எச்.படேல் அமைச்சரவையில் நகராட்சி நிர்வாக அமைச்சராகவும், தரம் சிங் அமைச்சரவையில் கால்நடை பராமரிப்பு மற்றும் வக்ஃபு வாரிய அமைச்சராகவும் பணியாற்றினார். இறக்கும் போது சனதா தளம் (மதச்சார்பற்ற) மாநிலத் தலைவராக இருந்தார். ஒரு மனைவி மற்றும் ஏழு மகள்களை குடும்பமாக விட்டுச் சென்றார்.
# பி. ஜி. வி. ஆர். நாயுடு

**பி.ஜி.வி.ஆர். நாயுடு** (*P.G.V.R. Naidu*) எனவும் அறியப்படும் **பெத்தகம்செட்டி கானா வெங்கட ரெட்டி நாயுடு** ஓர் இந்திய அரசியல்வாயாவார்.  
இவர் விசாகப்பட்டினம் மாவட்டத்தில் உள்ள கோபாலப்பட்டினத்தில் பிறந்தார். இவரது தந்தை பெ. அப்பலா நரசிம்மம், அனகப்பல்லி மக்களவைத் தொகுதியின் உறுப்பினராவார்.  
சர்வதேச கைப்பந்தாட்ட வீரரான இவர் ஆந்திர பிரதேச கைப்பந்தட்டச் சங்கத்தின் தலைவராக இருந்தார்.
# பி. ஜி. வி. ஆர். நாயுடு

## அரசியல் வாழ்க்கை

இவர் 1999 இல் பெந்துர்த்தி சட்டமன்றத் தொகுதியின் துரோணம்ராஜு சீனிவாச ராவை தோற்கடித்து உறுப்பினரானார். 2009 இல், இவர் பிரசா ராச்யம் கட்சியில் சேர்ந்து, விசாகப்பட்டினம் மேற்கு சட்டமன்றத் தொகுதியில் போட்டியிட்டார். ஆனால் மல்லா விஜய பிரசாத்திடம் 4144 வாக்குகள் வித்தியாசத்தில் தோல்வியடைந்தார்.  
2014-ல் விசாகப்பட்டினம் மேற்கு சட்டமன்றத் தொகுதியில் மீண்டும் போட்டியிட்டு தாடி ரத்னாகரை தோற்கடித்து அதிக வாக்குகள் வித்தியாசத்தில் 30,857 வாக்குகள் பெரும்பான்மையுடன் வெற்றி பெற்றார். 2019 ஆம் ஆண்டில், மீண்டும் அதே தொகுதியில் போட்டியிட்டு மல்லா விஜய் பிரசாத்தை தோற்கடித்து 18,981 வாக்குகள் பெரும் பெரும்பான்மையுடன் வென்றார். 2017 முதல் 2019 வரை அரசாங்க கொறடாவாகவும் பணியாற்றினார்
# கல்யாண் சிங் கல்வி

**கல்யாண் சிங் கல்வி** (*Kalyan Singh Kalvi*) இந்தியாவைச் சேர்ந்த ஓர் அரசியல்வாதியாவார். இராசத்தான் மாநிலத்தைச் சேர்ந்த இவர் சனதா தளம் கட்சியின் உறுப்பினராக செயல்பட்டார்.  
இராசத்தான் மாநிலத்தின் நாகௌர் மாவட்டத்தில் உள்ள கல்வி கிராமத்தில் இவர் பிறந்தார். பைரோன் சிங் செகாவத்து முதல்வராக இருந்த காலத்தில் இராசத்தான் அரசில் இவர் விவசாய அமைச்சராக இருந்தார். பின்னர், 1989 ஆம் ஆண்டு நடைபெற்ற பொதுத் தேர்தலில் பார்மர் மக்களவைத் தொகுதியிலிருந்து ஒன்பதாவது மக்களவைக்குத் தேர்ந்தெடுக்கப்பட்டார். சந்திர சேகரின் நெருங்கிய நம்பிக்கைக்குரியவராகவும் இருந்தார். வி.பி. சிங் அரசாங்கத்தின் வீழ்ச்சிக்குப் பிறகு சந்திர சேகர் அரசாங்கத்தை அமைப்பதில் முக்கியப் பங்கு வகித்தார். 1991 ஆம் ஆண்டில் கல்யாண் சிங் கவி அமைச்சரவையில் எரிசக்தித் துறை அமைச்சரானார். இறப்பதற்கு முன் சனதா தளம் அரசியல் கட்சியின் தலைவராகவும் இருந்தார், மேலும் இராசத்தான் மாநிலத்தின் கிராமப்புறங்களிலும் இராசபுத்திர சமூகத்திலும் முக்கிய பிரபலமானவராகத் திகழ்ந்தார்.  
இவரது மகன், லோகேந்திர சிங் கல்வி, இராசபுத்ர அமைப்பான கர்னி சேனாவின் தலைவராக உள்ளார், மேலும் இந்திய தேசிய காங்கிரசு மற்றும் பகுசன் சமாச் கட்சி உட்பட பல அரசியல் கட்சிகளுடன் தொடர்பு கொண்டவராக செயல்படுகிறார். இவரது பேரன், பவானி கல்வி, விளையாட்டில் இந்தியாவைப் பிரதிநிதித்துவப்படுத்திய போலோ வீரர் ஆவார். மற்றொரு பேரன், பிரதாப் கல்வி, ஒரு புகழ்பெற்ற துப்பாக்கி சுடும் வீரர் ஆவார். மேலும் இவர் இராசபுத்ர சமாச்சை இணைக்கும் ஒரு சிறந்த தலைமையாகவும் திகழ்ந்தார்.
# எல். ஏ. இரவி சுப்ரமணி

**இலக்யா அனந்தராமையா இரவி சுப்ரமணி** (*Lakya Anantharamaiah Ravi Subramanya*) இந்தியாவைச் சேர்ந்த ஓர் அரசியல்வாதியாவார். 1958 ஆம் ஆண்டு மே மாதம் 20 ஆம் தேதியன்று இவர் பிறந்தார். பாரதிய சனதா கட்சியின் உறுப்பினராக கர்நாடக அரசியலில் ஈடுபட்டார். பெங்களூர் மாவட்டத்தில் உள்ள பசவனகுடி தொகுதியில் இருந்து கர்நாடகா சட்டமன்ற உறுப்பினராகத் தேர்ந்தெடுக்கப்பட்டார். மஞ்சுளா என்ற பெண்ணை இரவி சுப்ரமணி மணந்து கொண்டார். 2019 ஆம் ஆண்டு நடைபெற்ற இந்தியப் பொதுத் தேர்தலில், பெங்களூர் தெற்கு மக்களவைத் தொகுதி<nowiki/>யில் போட்டியிடப் பரிந்துரைக்கப்பட்ட பலரில் இவரது பெயரும் ஒன்றாகும். ஆனால் இறுதியில் இவரது மருமகன் தேச்சசுவி சூர்யா இப்போட்டிக்காகத் தேர்ந்தெடுக்கப்பட்டார்.
# சித்தூர் கிருஷ்ணசுவாமி கோயில்

**சித்தூர் கிருஷ்ணசுவாமி கோயில்**, இந்தியாவின் கேரள மாநிலம் கொச்சி நகரில் தெற்கு சித்தூரில் அமைந்துள்ளது. இதன் மூலவர் கிருஷ்ணர் ஆவார். இக்கோயில் கொச்சி தேவஸ்வம் வாரியத்தின் கீழ் உள்ள ஒரு பெரிய கோயிலாகும். பல நூற்றாண்டுகளாக சேரநெல்லூர் ஸ்வரூப கர்த்தா குடும்பத்துடன் நெருங்கிய தொடர்பு கொண்டிருந்த இக்கோயில் பின்னர் கொச்சி அரச குடும்பத்தைச் சேர்ந்த ராமவர்மா மகாராஜாவால் நிர்வகிக்கப்பட்ட்டது. கேரள கோயில் கட்டடக்கலைக்கு இது ஒரு சிறந்த உதாரணமான கோயில் ஆகும்.  
கருவறை சதுர வடிவில்செப்புத் தகடுகளால் வேயப்பட்ட கூரையுடன் உள்ளது. குருவாயூரில் உள்ள சிலையைப் போலவே இங்குள்ள கிருஷ்ணர் சிலை கிழக்கு நோக்கி நான்கு கைகளுடன் பஞ்சஜன்யம் எனப்படும் சங்கு, தாமரை, கதாயுதம் ஆகியவற்றுடன் உள்ளது. உள் கருவறையின் வலது புறத்தில் சிவன், விநாயகப் பெருமான் ஆகியோருக்கான சிறிய சன்னதிகள் உள்ளன. கருவறையின் வெளிப்புறத்தில் அய்யப்பன், நாகம், பிரம்மராட்சஸ், பகவதி ஆகியோரின் சன்னதிகள் அமைந்துள்ளன.அனுமான் சன்னதி வளாகத்தின் மேற்கு நுழைவாயிலுக்கு வெளிப்புறத்தில் அமைந்துள்ளது. அக்னிஹோத்ர தீர்த்தம் என்று அழைக்கப்படும் கோயில் குளம் வளாகத்தின் வடக்கில் உள்ளது. ஒரு பெரிய பாம்பின் தலையில் கிருஷ்ணர் நின்ற நிலையில் உள்ளார். இது புராணக்கதையின் அடிப்படையில் உள்ளது.
# சித்தூர் கிருஷ்ணசுவாமி கோயில்

## வரலாறு

இக்கோயிலின் வரலாறு 13ஆம் நூற்றாண்டில் ஆரம்பிக்கிறது. இது உள்ளூர் ஆளும் குடும்பத்தின் தலைவரான சேரநெல்லூர் ஸ்வரூபத்தைச் சேர்ந்த சேரநெல்லூர் கர்த்தாஸ் என்பவரால் கட்டப்பட்டது. இந்தக் குடும்பத்தைச் சேர்ந்த ஆண்கள் *கர்த்தா* என்ற பட்டப்பெயரால் அழைக்கப்பட்டனர். ஏறக்குறைய ஏழு நூற்றாண்டுகளுக்கு முன்பு, குடும்பத்தின் இளம் உறுப்பினரான நாராயணன் கர்த்தா (இன்னொரு கூற்றின்படி இவர் ராமன் கர்த்தா என்றழைக்கப்படுகிறார்.), கிருஷ்ணரின் தீவிர பக்தரானார். குருவாயூருக்குச் சென்று அங்குள்ள புகழ்பெற்ற கோயிலுக்கு அருகில் தங்கியிருந்தார். வாரிசு நிலையில் அவர் குடும்பத்தலைவரான பிறகு இது தலைமைப்பொறுப்பையும் ஆட்சிப்பொறுப்பையும் நிறைவேற்ற வேண்டியிருந்தது. குடும்பம் மற்றும் குடிமக்களுக்கான பொறுப்பு ஆகியவற்றுக்கு இடையே அகப்ப்டட அவர் கிருஷ்ணர் மீதான அவரது பக்தி அன்பு காரணமாக கிருஷ்ணரிடம் பிரார்த்தனை செய்தார். அவர் கனவில் ஒரு தோன்றிய இறைவன் தன்னுடன் வரும்படியும்அவர் குடையை கீழே வைக்கும் இடத்தில் ஒரு கோயிலைக் கட்டும்படியும் கூறினார். அந்த வகையில் தனது வீட்டிற்கு அருகாமையில் இருக்கும் குடையை கீழே வைத்த நிலையில் அவ்விடத்தில் ஒரு கோயிலைக் கட்டினார. இது குருவாயூர் கோயிலின் மாதிரியைப் போல இருந்தது. மூலவரை நிறுவ, குருவாயூர் தலைமை அர்ச்சகர் அழைத்து வரப்பட்டு, சிலை நிறுவப்பட்டது. குடும்பத்தின் அடுத்தடுத்த தலைமுறையினர் கோயிலில் ஈடுபாடு காட்டினர், தொடர்ந்து கோயிலைக் கட்டி மேம்படுத்தினர்.பின்னர், கொச்சி அரச குடும்பம் முக்கியத்துவம் பெற்ற நிலையில் பொறுப்பு அவர்களிடம் சென்றது. ராஜ்யம் இந்திய யூனியனுடன் இணைந்ததும், கோவிலின் நிர்வாகம் கொச்சி தேவசம் போர்டுக்கு மாற்றப்பட்டது.
# சித்தூர் கிருஷ்ணசுவாமி கோயில்

## அமைவிடம்

இக்கோயில் கேரள மாநிலம், எர்ணாகுளம் மாவட்டத்தில், கொச்சி நகரின் வடமேற்குப் பகுதியில் 6 கிமீ தொலைவில், தென்னந்தோப்புகளால் சூழப்பட்ட நிலப்பரப்பில் கொச்சியின் வடமேற்குப் பகுதியில் உள்ளது. அருகிலுள்ள ரயில் நிலையம் எர்ணாகுளம் டவுன் ரயில் நிலையம் ஆகும். சாலை வழி என்ற வகையில் சித்தூர் சாலை வழியாக கோயிலைச் சென்றடையலாம். ரயில் மற்றும் சாலையால் இக்கோயில் நன்கு இணைக்கப்பட்டுள்ளது.
# சித்தூர் கிருஷ்ணசுவாமி கோயில்

## மேலும் பார்க்கவும்

- கேரளாவின் கோவில்கள்
# நிகரி (கணிதம்)

: 5 (மஞ்சள்) ஐ இரண்டு சிவப்பு மற்றும் வேறு இரண்டு ஒரே நிறக் கோல்களாகப் பிரிக்க இயலவில்லை; ஆனால் 6 (ஆழ் பச்சை) ஐ பிரிக்க முடிவதைக் காணலாம்.]]
கணிதத்தில் **நிகரி** (*parity*) என்பது முழு எண்களுக்கான ஒரு கணிதப் பண்பாகும். இப்பண்பின்படி, ஒவ்வொரு முழுஎண்ணும் **இரட்டை** (*even*) அல்லது **ஒற்றை** (*odd*) எண் எனப் பிரித்து அடையாளப்படுத்தப்படுகிறது. இரண்டின் மடங்காக இருக்கும் முழுஎண்கள், இரட்டை எண்கள் என்றும் இரண்டின் மடங்காக இல்லாத முழுஎண்கள் ஒற்றை எண்கள் எனவும் பிரிக்கப்படுகின்றன.  
எடுத்துக்காட்டாக, −4, 0, 8 ஆகியவை இரட்டையெண்கள். ஏனெனில் இவற்றைப் பின்வருமாறு இரண்டின் மடங்காக எழுதலாம்:
<math display="block">\begin{align}
-2 \cdot 2 &= -4 \\
0 \cdot 2 &= 0 \\
41 \cdot 2 &= 82
\end{align}</math>  
மாறாக, −3, 5, 7, 21 என்பவை ஒற்றையெண்கள்.  
நிகரியின் இந்த வரையறையானது முழுஎண்களுக்கு மட்டுமே பொருந்தும்; 1/2, 4.201 போன்ற பின்னங்களுக்கும் தசமபின்னங்களுக்கும் பொருந்தாது.  
இரட்டை மற்றும் ஒற்றை எண்களின் நிகரிகள் ஒன்றுக்கொன்று எதிரானது. எடுத்துக்காட்டாக 22 (இரட்டை எண்), 13 (ஒற்றை எண்) இரண்டும் எதிரெதிர் நிகரிகளைக் கொண்டது. பூச்சியத்தின் நிகரி இரட்டையாகும். அடுத்தடுத்துள்ள இரு முழுஎண்கள் எதிர் நிகரியுடையன. பதின்ம எண்குறி முறைமையில் எழுதப்படும் முழுஎண்களில் ஒன்றினிடத்திலுள்ள எண் இரட்டையாக இருந்தால் அம்முழுஎண் இரட்டையெண்ணாகவும், ஒன்றுகளின் இடத்திலுள்ள எண் ஒற்றையாக இருந்தால் அம்முழுஎண் ஒற்றையெண்ணாகவும் இருக்கும். அதாவது, ஒன்றுகளின் இடத்தில் 1, 3, 5, 7, 9 கொண்ட முழுஎண்கள் ஒற்றையெண்கள்; ஒன்றுகளின் இடத்தில் 0, 2, 4, 6, 8 கொண்ட முழுஎண்கள் இரட்டையெண்கள்.  
இதே கூற்று எந்தவொரு இரட்டை எண்முறைமைகளுக்கும் பொருந்தும். எடுத்துக்கட்டாக, இரும எண்களில் (இரண்டடிமான எண்) ஒற்றையெண்ணின் கடைசி இலக்கம் 1 ஆகவும், இரட்டையெண்ணின் கடைசி இலக்கம் 0 ஆகவும் இருக்கும். ஒற்றை எண்முறைமைகளிலுள்ள எண்களின் நிகரி, அவற்றின் இலக்கங்களின் கூட்டுத்தொகையைப் பொறுத்தமையும்; இலக்கங்களின் கூட்டுத்தொகை இரட்டையாகவுள்ளவை இரட்டை எண்களாகவும், ஒற்றையாகவுள்ளவை ஒற்றையெண்களாகவும் இருக்கும்.
# நிகரி (கணிதம்)

## வரையறை

- ஓர் இரட்டை முழுஎண் கீழ்வரும் வடிவிலமையும்:
:<math>x = 2k</math>, (*k* ஒரு முழுஎண்)  
- ஓர் ஒற்றை முழுஎண் கீழ்வருமாறமையும்:
:<math>x = 2k +1</math>, (*k* ஒரு முழுஎண்)  
மாற்று வரையறை:
- இரட்டை எண்கள் 2 ஆல் வகுபடும்:
<math display="block">2 \ | \ x</math>
- ஒற்றை எண்கள் 2 ஆல் வகுபடாது:
:<math display="block">2\not| \ x</math>  
இரட்டை எண்களின் கணம் மற்றும் ஒற்றை எண்களின் கணத்தின் வரையறை:
:<math display="block">\{ 2k: k \in \mathbb{Z} \}</math>
:<math display="block">\{ 2k+1: k \in \mathbb{Z} \}</math>  
இரட்டையெண்களின் கணம், முழுஎண்கள் கணத்தின் (<math>\mathbb{Z}</math>) இயல்நிலை உட்குலமாக அமைவதோடு, காரணி குலத்தையும் (<math>\mathbb{Z}/2\mathbb{Z}</math>) உருவாக்குகிறது. எனவே, <math>\mathbb{Z}</math> இலிருந்து <math>\mathbb{Z}/2\mathbb{Z}</math> க்கான காப்பமைவியமாக (ஒற்றை எண்கள் 1; இரட்டை எண்கள் 0) நிகரியை வரையறுக்கலாம்.
# நிகரி (கணிதம்)

## பண்புகள்

வகுஎண்களின் பண்புகளைக்கொண்டு கீழ்வரும் விதிகளைச் சரிபார்க்கலாம். இவ்விதிகள், சமானம், மாடுலோ n இன் விதிகளின் சிறப்புவகையாக உள்ளன. மேலும் இவை, சமக்குறிக்கு இருபுறமுமுள்ள சமநிலையைச் சோதிப்பதன்மூலம் அச் சமத்தன்மை சரியானதா இல்லையா என்று அறிந்துகொள்வதற்கு பயன்படுத்தப்படுகின்றன. சாதாரண எண்கணிதத்தில் உள்ளதுபோலவே சமானம் மாடுலோ 2 இலும் கூட்டலும் பெருக்கலும் சேர்ப்புப் பண்பும் பரிமாற்றுப்பண்பும் உடையவை; பெருக்கல் கூட்டலைப் பொறுத்து பங்கீட்டுப் பண்பையும் கொண்டுள்ளது. ஆனால் சமானம் மாடுலோ 2 இல் கழித்தலும் மேற்கூறிய பண்புகளைக் கொண்டுள்ளது. ஆனால் சாதாரண எண்கணிதத்தில் கழித்தலுக்கு இப்பண்புகள் கிடையாது.
# நிகரி (கணிதம்)

## பண்புகள்

### கூட்டலும் கழித்தலும்

- இரட்டை ± இரட்டை = இரட்டை;
# நிகரி (கணிதம்)

## எண் கோட்பாடு

இரட்டையெண்களின் கணம், முழுஎண்கள் வளையத்தின் சீர்மமாகும் ஆனால் ஒற்றையெண்கள் அவ்வாறு முழுஎண்கள் வளையத்தின் சீர்மமாக இருக்காது. இரட்டை எண்கள் கணத்தில் கூட்டல் செயலுக்கான முற்றொருமை உறுப்பு ('0', இரட்டையெண்) இருப்பதும் ஒற்றையெண்கள் கணத்தில் அது இல்லாததுமே இதற்குக் காரணமாகும். ஒரு முழுஎண்ணானது சமானம் மாடுலோ 2 இல் '0' விற்குச் சமானமாக இருந்தால் அது இரட்டையெண்; '1' க்குச் சமானமாக இருந்தால் ஒற்றையெண்.  
'2' ஐத் தவிர மற்ற பகா எண்கள் அனைத்துமே ஒற்றையெண்கள். அறியப்பட்ட அனைத்து நிறையெண்களும் இரட்டையெண்கள். ஒற்றை நிறையெண்கள் எதுவும் உள்ளனவா என்று இன்னும் அறியப்படவில்லை.  
கோல்டுபேக்கின் அனுமானத்தின்படி 2 ஐ விடப்பெரியதாகவுள்ள ஒவ்வொரு இரட்டையெண்ணையும் இரு பகா எண்களின் கூட்டுத்தொகையாக எழுதலாம். தற்காலக் கணினி கணக்கீடுகள் 4 &times; 10<sup>18</sup> மதிப்பு வரையுள்ள முழுஎண்களுக்கு இந்த அனுமானம் சரியானதெனக் காட்டுகின்றன. எனினும் இந்த அனுமானத்திற்கு பொதுவான நிறுவல் கண்டறியப்படவில்லை.
# நிகரி (கணிதம்)

## குலக் கோட்பாடு

ஒரு வரிசைமாற்றத்தின் ஒற்றையா இரட்டையா என்பது அம் வரிசைமாற்றத்தினை மேலும் பிரிக்கக்கூடிய இடமாற்றங்களின் எண்ணிக்கையின் நிகரியைப் பொறுத்தது. அந்த எண்ணிக்கை ஒற்றையெண்ணாக இருந்தால் அது ஒற்றை வரிசைமாற்றம்; மாறாக அவ்வெண்ணிக்கை இரட்டை எண்ணாக இருந்தால் இரட்டை வரிசைமாற்றம்  
எடுத்துக்காட்டு:
(ABC) ----> (BCA) வரிசைமாற்றமானது ஒரு இரட்டை வரிசைமாற்றம். ஏனெனில் இவ்வரிசைமாற்றத்தை, A, B ஐ ஒன்றுக்கொன்று இடமாற்றியபின்னர், C, A ஐ ஒன்றுக்கொன்று இடமாற்றிப் பெறலாம். அதாவது இரு இடமாற்றங்களை மேற்கொண்டு இந்த வரிசைமாற்றத்தைப் பெறலாம்.  
ஒரே வரிசைமாற்றத்தை ஒற்றைக் கூறுகளாகவும் இரட்டைக் கூறுகளாகவும் பிரிக்க இயலாது என்பதால் மேலே தரப்பட்ட வரிசைமாற்றத்தின் நிகரியின் வரையறை பொருந்தக்கூடியது. ரூபிக்கின் கனசதுரம் போன்ற புதிர்களில் இரட்டை வரிசைமாற்றங்களை மட்டுமே கொண்டு நகர்வுகளை மேற்கொள்ளமுடியும். எனவே இப்புதிர்களின் அமைப்புகளைப் புரிந்துகொள்வதற்கும் நிகரி முக்கியமான பண்பாக உள்ளது.  
பியத்&ndash;தாம்ப்சன் தேற்றப்படி ஒற்றை வரிசையுடைய முடிவுறு குலங்கள் எப்பொழுதுமே தீர்வு காணக்கூடியவையாக இருக்கும். இது, உயர்கணிதத்திலும் ஒற்றை என்ற பண்பு பயன்பாடு கொண்டுள்ளதைக் காட்டுகிறது.
# நிகரி (கணிதம்)

## பகுவியல்

ஒரு சார்பின் தருமதியின் மதிப்புகளை எதிர்மறையாக மாற்றும்போது சார்பின் மதிப்புகள் எவ்வறு மாறுகின்றன என்பதை இரட்டை, ஒற்றைச் சார்புகள் விளக்குகின்றன.  
ஒரு மாறியின் இரட்டை அடுக்காகவுள்ள சார்பில் அடுக்கினை எதிர்மறையாக மாற்றினாலும் சார்பின் மதிப்பில் எந்தவொரு மாற்றமும் இராது. இச்சார்பு இரட்டைச் சார்பாகும்.
ஆனால் அடுக்கு ஒற்றையெண்ணாக இருக்கும்போது அடுக்கின் மதிப்பை எதிர்மறையாக்கும்போது சார்பின் மதிப்பும் எதிர்மறையாகும். இது ஒற்றைச் சார்பாகும். அதாவது:  
:*n* இரட்டை முழுவெண் எனில்,<math>f(x) = x^n</math> இரட்டைச் சார்பு.
::*n* = 2, <math>f(x) = x^2</math>; *n* = -2 என்றாலும்,<math>f(x) = x^{-2} = x^2</math>
:*n* ஒற்றை முழுஎண் எனில்,<math>f(x) = x^n</math> ஒற்றைச் சார்பு
::*n* = 3, <math>f(x) = x^3</math>; *n* = -3 எனில்,<math>f(x) = x^{-3} = -x^3</math>  
ஒரு சார்பானது ஒற்றையாகவோ அல்லது இரட்டையாகவோ இல்லாமலும் இருக்கலாம். *f*(*x*)&nbsp;=&nbsp;0, என்ற சார்பு ஒற்றையாகவும் இரட்டைச் சார்பாகவும் இருக்கும்.  
ஒரு இரட்டைச் சார்பின் டெய்லர் தொடரிலுள்ள எல்லா உறுப்புகளிலும் மாறியின் அடுக்கும் இரட்டையெண்ணாகவே இருக்கும். ஓர் ஒற்றைச் சார்பின் டெய்லர் தொடரிலுள்ள எல்லா உறுப்புகளிலும் மாறியின் அடுக்கும் ஒற்றையெண்ணாகவே இருக்கும்  
எடுத்துக்காட்டுகள்:
:<math>\sin x = \sum^{\infty}_{n=0} \frac{(-1)^n}{(2n+1)!} x^{2n+1} = x - \frac{x^3}{3!} + \frac{x^5}{5!} \cdots</math>
:<math>\cos x = \sum^{\infty}_{n=0} \frac{(-1)^n}{(2n)!} x^{2n} = 1 - \frac{x^2}{2!} + \frac{x^4}{4!} - \cdots </math>
# ச. ச. பாட்டீல்

**சந்திரகாந்தகௌடா சன்னப்பகௌடா பாட்டீல்** (*Chandrakanthgowda Channappagowda Patil*) இந்தியாவைச் சேர்ந்த ஓர் அரசியல்வதியாவார். பாரதிய சனதா கட்சியில் இவர் உறுப்பினராக இருந்தார். 2021 ஆகத்து 4 முதல் 2023 மே 13 வரை கருநாடகப் பொதுப்பணித் துறை அமைச்சராகப் பணியாற்றினார். கருநாடக மாநிலம் நர்குண்டில் இருந்து கர்நாடக சட்டமன்ற உறுப்பினராகத் தேர்ந்தெடுக்கப்பட்டார். பாரதிய சனதா கட்சியின் உறுப்பினரான இவர், டி. வி. சதானந்த கௌடா அமைச்சரவையில் கருநாடக அரசின் மகளிர் மற்றும் குழந்தைகள் நலத்துறை அமைச்சராகப் பணியாற்றினார். 2004 முதல் 2013 வரை நரகுந்தாவில் சட்டமன்ற உறுப்பினராக இருந்த இவர் மீண்டும் 2018 ஆம் ஆண்டு சட்டமன்றத் தேர்தலின் போது மீண்டும் தேர்ந்தெடுக்கப்பட்டார். தற்போது பி. எஸ். எடியூரப்பா அமைச்சரவையில் வர்த்தகம் மற்றும் தொழில்துறை, சுற்றுச்சூழல் மற்றும் வனத்துறை, சுரங்கம் மற்றும் புவியியல் ஆகிய துறை அமைச்சராகப் பணியாற்றுகிறார்.  
கருநாடகக் காணொளிக் காட்சி சர்ச்சையின் போது சிக்கிய இவர் 8 பிப்ரவரி 2012 அன்று அமைச்சர் பதவியை விட்டு விலகினார் என்பது குறிப்பிடத்தக்கதாகும்.
# மரங்குளங்கரா கிருஷ்ணர் கோயில்

**மரங்குளங்கரா கிருஷ்ணர் கோயில்** இந்தியாவின் கேரள மாநிலத்தில்வென்னாலா - ஈரூர் வழித்தடத்தில் அமைந்துள்ள கிருஷ்ணர் கோயிலாகும். இக்கோயில் விஷ்ணுவின் அபிமான கோயிலாகும். பாலாரிவட்டம், திருப்பூணித்துரா, வைட்டிலா ஆகிய இடங்களில் இருந்து சாலை வழியாக இக்கோயிலை எளிதில் அடையலாம். இங்குள்ள மூலவர் பாலகிருஷ்ணர் எனப்படுகின்ற குழந்தை வடிவ கிருஷ்ணர் ஆவார். இந்த மூலவரை உள்ளூரில் "குழந்தைகளுக்க்ன சிறப்பு மருத்துவர்" என்று அழைக்கிறார்கள்.
# மரங்குளங்கரா கிருஷ்ணர் கோயில்

## புராணம்

கிருஷ்ணரின் அவதாரத்தின் நோக்கம் கம்சனைக் கொல்வது என்பதாகும். பூதனையை கிருஷ்ணருக்கு கொடிய நஞ்சினை பாலாக ஊட்டிய தருணமே கம்சன் கிருஷ்ணனைக் கொல்வதற்கான நேரமாகும். அந்த நேரத்தில் கிருஷ்ணர் பூதனையின் ஆத்மாவையே உறிஞ்சினார். இவ்வகையில் பூதனை முக்தி பெற்றதாக கூறப்படுகிறது. அப்போது விஷ்ணு, யசோதையின் முன் தோற்றினார். அப்போது அவள் குழந்தையின் உடலில் நஞ்சு ஏறியதாக சந்தேகப்பட்டார். கிணற்றிலிருந்து அமிர்தத்தை எடுத்து ஊற்றினார். இவ்வாறாக இக்கோயில மரங்குளங்கரா என்ற பெயரைப் பெற்றது. அவ்வகையில் இக்கோயலுக்கு 'கொல்ல வந்த பெண்ணைக் கொன்றவன்' என்று பொருள்படும்படி மரம்குளங்கரா என்ற பெயர் வந்தது. இந்த கிணற்றில் இருந்து எடுக்கப்படுகின்ற தண்ணீர் குழந்தைகளைக் குளிப்பாட்ட பயன்படுத்தப்படுகிறது.
# மரங்குளங்கரா கிருஷ்ணர் கோயில்

## தெய்வங்கள்

இக்கோயிலின் துணைத் தெய்வங்கள் அய்யப்பன், அந்திமஹாகாலன், அயயாக்ஷி, சிவன், பார்வதி, நாகர்கள் ஆகியவையாகும்.
# மரங்குளங்கரா கிருஷ்ணர் கோயில்

## சிறப்பு

தீயப்பறவைகளிடமிருந்து (பக்ஷிபீடா) சிறு குழந்தைகளுக்கு இந்த கிருஷ்ணன் பாதுகாப்பு அளிப்பதாக நம்பப்படுகிறது. "சோறுனு" எனப்படுகின்ற முதல் முறையாக சோறு கொடுக்கும் சடங்கு குழந்தைகளுக்கு இங்கு நிகழ்த்தப்படுகிறது. இக்கோயிலின் முன்பாக கோயிலின் புனித தீர்த்ததத்தால் குழந்தைகள் குளிப்பாட்டப்படுகின்றன. குழந்தைகளை துடைக்காமல், இயற்கையாக உலர விடப்பட்டு, தரிசனத்திற்காக உள்ளே கொண்டு வந்துவிடுகின்றார்கள்.
# அய்யப்பன்முடி

**அய்யப்பன்முடி** என்பது இந்தியாவின் கேரளாவின் எர்ணாகுளம் மாவட்டத்தில் கொத்தமங்கலத்தில் கொத்தமங்கலம் சேலாட்டுக்கும் கல்லாடிற்கும் இடையே உள்ள ஒரு இந்துக் கோயிலாகும். இக்கோயில் இந்துக் கடவுளான அய்யப்பனுக்கு அர்ப்பணிக்கப்பட்டுள்ள கோயிலாகும்.
# அய்யப்பன்முடி

## அமைவிடம்

அய்யப்பன் மலையின் உச்சியில் இக்கோயில் அமைந்துள்ளது. இங்கு அனைவரின் கவனத்தையும் கவர்வது மலை உச்சியில் உள்ள பாறை ஆகும்.
# அய்யப்பன்முடி

## திறந்திருக்கும் நேரம்

இக்கோயிலின் நடை மலையாள நாட்காட்டியின் ஒவ்வொரு மாதமும் முதல் சனிக்கிழமைகளில் மட்டுமே திறந்திருக்கும்.
# அய்யப்பன்முடி

## படத்தொகுப்பு

<>  
</>